Here is a page extracted from Wikipedia that may contain CSS, HTML, and a lot of unformatted text.

Title: Nuella
Content: Nuella (Nigüella en castellano) ye un municipio aragonés de la provincia de Zaragoza, situau en la comarca de la Comunidat de Calatayú. Fa parte de lo partiu chudicial de l'Almunia de Donya Godina.

La suya población ye de 81 habitants (2010), en una superficie de 30,4 km², con una densidat de población de 2,99 hab/km².

Cheografía 
Ye situau en la val de la Isuela, a 491 metros d'altaria sobre lo livel d'a mar y a una distancia de 72 km de la ciudat de Zaragoza, la capital de la suya provincia y d'Aragón.

Mugas 
Lo suyo termin municipal muga con Arandiga, Ebreya, Mesons d'Isuela, Epila y Ricla.

Toponimia 
La primera mención ye como Nolia, cuan en 1177 lo bispe de Zaragoza don Pero de Torroja concedió la ilesia d'esta localidat a la ilesia d'Arandiga y modificó la repartición de decimas. Este texto ye reculliu en los "Cartularios de la Seu" y ye escrito en latín medieval:

En Rationes decimarum Hispaniae (1279-80): se leye Nuelia:

En textos escritos en aragonés medieval s'escribe Nuella:

Y encara se leye Nuella en uns textos escritos en castellano de lo sieglo XVI de lo Condau de Morata:

Manimenos La forma actual Nigüella se troba ya en lo fogache de 1495. Seguntes la tradición popular, lo toponimo provién d'una batalla entre Pero IV d'Aragón y los unionistas. Dimpués de la batalla en lo lugar no quedó «ni huella» ("ni pisada") de vida.

En lo termin municipal de Moriella se troba un toponimo relacionau (Hostal d'en Nuella), que ye mencionau en fuents historicas relacionadas con lo Papa Luna y con las guerras carlistas.

Demografía

Administración

Reparto de concellers

Alcaldes

Fiestas 
 Sant Vicent, primer sabado de noviembre.
 Sant Lorent, 10 d'agosto.
 1 de mayo, concurso de ranchos en lo río.

Asociacions 
 Asociación de Mullers. Fa muitas actividaz anyals como "Los Chilindrones".
 Asociación "La Pezonería".

Referencias

Se veiga tamién 
Lista de municipios de Zaragoza